**«Հույս և ապագա» երեխաների աջակցության և զարգացման**



**բարեգործական ՀԿ**

**ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՀԵՐԹԱԿԱՆ**

**ԱՏԵՍՏԱՎՈՐՄԱՆ ԵՆԹԱԿԱ ԴԱՍՏԻԱՐԱԿԻ ՎԵՐԱՊԱՏՐԱՍՏՈՒՄ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Թեման** ՄԱՆԿԱՎԱՐԺԱԿԱՆ ԱՇԽԱՏՈՂԻ ՀԱՄԱԳՈՐԾԱԿՑՈՒԹՅՈՒՆԸ ՍԱՆԵՐԻ ԾՆՈՂՆԵՐԻ (ՆՐԱՆՑ ՕՐԻՆԱԿԱՆ ՆԵՐԿԱՅԱՑՈՒՑԻՉՆԵՐԻ) ՀԵՏ՝ ՍԱՆԵՐԻ ԿՐԹԱԿԱՆ ԱՇԽԱՏԱՆՔՆԵՐԻ ԿԱԶՄԱԿԵՐՊՄԱՆ և ԸՆՏԱՆԵԿԱՆ ԴԱՍՏԻԱՐԱԿՈՒԹՅԱՆ ՀԱՐՑԵՐՈՒՄ

**Հեղինակ՝ Վարդիկ Պողոսյան**

**Ղեկավար՝ Վարդուհի Մելքոնյան**

**ՀՈԱԿ՝ Մեծ Մասրիկի <<Մասրիկ >> մանկապարտեզ**

Երևան 2023

Բովանդակություն

Ներածություն----------------------------------------------------------------3

.Ծնողների և մանկապարտեզի համագործակցությունը--------4

ժողովների անցկացման կարգը---------------------------------------7

Ամանորի ծեսը մանկապարտեզում----------------------------------16

Եզրակացություն----------------------------------------------------------17

Գրականության ցանկ----------------------------------------------------18

**ՆԵՐԱԾՈՒԹՅՈՒՆ**

Մանկապարտեզ-ընտանիք համագործակցությունը երեխաների զարգացման կարևոր մասն են կազմում, քանի որ այդ կապը ավելի արդյունավետ է դարձնում երեխային ճիշտ զարգացմանը նպաստելը:Ծնողների հետ համագործակցությունը վաղ մանկական և նախադպրոցական տարիքի երեխաների կրթական արդյունավետ ծրագրի անհրաժեշտ մասն է կազմում յուրաքանչյուր անհատի ճակատագիրը դասավորվում է դեռ մանկուց: Երեխաների դաստիարակության, զարգացման, ապագայի ձևավորման մեջ որքան մեծ է ընտանիքի դերը դրանից էլ զատ` մանկապարտեզինը: Մեր աշխատանքի բուն նպատակը հնարավորինս ներկայացնել մանկապարտեզ-ընտանիք կապի առանձնահատկությունները, առավելությունները երեխայի դաստիարակության հարցում: Ծնողները մշտապես կարիք ունեն իմանալու մանկապարտեզի տեսակետն իրենց երեխայի մասին:  Միևնույն ժամանակ մանկապարտեզն իրապես շահում է ծնողների՝ տվյալ բնագավառին իրազեկվածությունից և երեխայի դաստիարակության գործին նրանց ներդրումներից: Դրա շնորհիվ մանկավարժները հնարավորություն են ունենում հասնել երեխայի վարքի դրդապատճառների առավել համակողմանի պատկերացման: Համագործացության արդյունքում թե՛ ծնողը, թե՛ դաստիարակը արժեքավոր տեղեկություններ են ստանում երեխայի կարողությունների, հետաքրքրությունների, համակրանքների ու հակակրանքների մասին: Այս տեղեկատվությունը պետք է այնպես փոխանակել, որ այն լավագույնս ծառայի երեխայի շահերին:Ընտանիքի և մանկապարտեզի համագործակցության մոդելի կենտրոնում երեխան է: Նա է իր կրթության ու զարգացման հաջողության գործի գլխավոր դերակատարը մանկապարտեզում և ընտանիքում: Սակայն համագործակցությունն ինքնին չի կարող հաջողակ երեխաներ ունենալու նախապայման դառնալ: Անհրաժեշտ է մշակել այնպիսի ձևեր, որոնք կնպաստեն ներգրավել, ուղղորդել, խթանել և շահագրգռել երեխաներին՝ ինքնուրույն հասնելու հաջողության:

Ծնողների և մանկապարտեզի համագործակցությունը

Նախադպրոցական ուսումնական հաստատություններում կապը ծնողի հետ երեխաների կրթական արդյունավետ ծրագրի անհրաժեշտ մասն է կազմում: Ծնողների հետ տարվող աշխատանքի բարելավման բոլոր միջոցները ամենից առաջ պետք է ուղղվեն նախադպրոցական հաստատության և ընտանիքի համագործակցության ամրապնդմանը՝ երեխաների բազմակողմանի դաստիարակության և զարգացման գործում: Ծնողները մշտապես կարիք ունեն իմանալու մանկապարտեզի տեսակետն իրենց երեխայի մասին:  Միևնույն ժամանակ մանկապարտեզն իրապես շահում է ծնողների՝ տվյալ բնագավառին իրազեկվածությունից և երեխայի դաստիարակության գործին նրանց ներդրումներից*:*Չպետք է մոռանալ, որ ծնողների հետ հաջողված յուրաքանչյուր համագործակցությունը մեծ արժեք ունի, որից երեխան միայն կշահի: Ծնողների հետ ցանկացած շփման ձև պետք է զուգակցել նրանց նկատմամբ ցուցաբերված մեծագույն հարգանքով: Կարելի է ծնողներից շատ բան սովորել, քանի որ նրանք ավելի լավ գիտեն իրենց երեխաներին: Կողմերի համագործակցությունը պետք է հիմնված լինի մարդկային բարձր ու բարոյական որակների վրա:Այստեղ չի կարելի ստորադասել որևէ կողմի գործառույթները: Համագործացության արդյունքում թե՛ ծնողը, թե՛ դաստիարակը արժեքավոր տեղեկություններ են ստանում երեխայի կարողությունների, հետաքրքրությունների, համակրանքների ու հակակրանքների մասին: Դրական արդյունք կստանանք այն ժամանակ, երբ ծնողների և դաստիարակների միջև կա համատեղ աշխատանք: Ծնողների մանկապարտեզի մանկավարժական աշխատանքներին ակտիվ մասնակցությունից շահում են մանկապարտեզի մանկավարժական գործընթացի բոլոր սուբյեկտները: Մանկավարժական գործընթացի բոլոր մասնակիցների ակտիվ դիրքորոշումը նպաստում է երեխաների դաստիարակությանը համակցված, փոխպայմանավորված և փոխպատասխանատու գործողությունների միջոցով: Մանկապարտեզի և ընտանիքի համագործակցությունն օգնում է երկուստեք ճանաչելու և հաշվի առնելու երեխայի դաստիարակության իրական պայմանները՝ այն արդյունավետ կազմակերպելու նպատակով: Յուրաքանչյուր ծնող պետք է գիտակցի իր ակտիվ մասնակցության անհրաժեշտությունը երեխայի դաստիարակության գործընթացին, հանդես գա մանկավարժական գործընթացի սուբյեկտի, մանկավարժի օգնականի և աջակցի դերում, հրաժարվելով պահանջատիրոջ կարգավիճակից: Որքան ավելի սերտ և արդյունավետ լինի ուսումնական հաստատություն- ընտանիք կապը,այնքան ավելի մեծ աջակցություն կստանան երեխաները՝ուսումնառության և դաստիարակության ընթացքը ավելի դրական ու արդյունավետ կազմակերպելու առումով: Քանի որ երեխայի հաճախելը նախադպրոցական ուսումնական հաստատություն ընտանիքին չի ազատում նրան ընտանեկան միջավայրում դաստիարակելու, զարգացնելու և կրթելու պարտավորությունից, ըստ նախադպրոցական կրթության մասին ՀՀ օրենքի:Առաջարկում ենք մանկապարտեզի և ընտանիքի կանոնավոր ու արդյունավետ համագործակցության հետևյալ ուղղություններ.

1. Շաբաթական կամ ամսական լրատուներ. տեղեկություններ են տալիս այն գործողությունների մասին, որոնց մեջ ներգրավված են եղել երեխաները:
2. Ծնողական ժողովներ. քննարկվում են կրթության կամ երեխայի զարգացման փուլերին առնչվող մտահոգությունների մասին հարցեր:
3. Ծնողական համաժողովներ. դրանց նպատակը ընտանեկան դաստիարակության փորձի փոխանակումն է:
4. Առավոտյան հանդիպումների ընթացքում ծնողներին նախապես հայտնվում են ներկայացվող  թեմաները, որոնք սովորաբար զետեղվում են շաբաթական լրատուներում:
5. Հանդիպումներ օրվա երկրորդ կեսին դաստաիարակները  ներկայացնում են այն գործողությունները, որոնք հաջողությամբ են իրականացվել երեխաների հետ և կարող են կատարվել նաև տանը:
6. Գրքերի փոխանակումներ. սրանք ոչ պաշտոնական հանդիպումներ են այն ծնողների և մանկավարժների համար, ովքեր հետաքրքրվում են գրքով և կարդալուց հետո հավաքվում են՝ կիսելու իրենց գաղափարներն ու կարծիքները:
7. Այցելություններ ընտանիք.
8. Բաց դռների օրեր.
9. Հարց ու պատասխանի ցերեկույթներ.
10. Մանկավարժական հյուրասրահ.
11. Գաղափարների տոնավաճառ.
12. Կլոր սեղան.
13. Զրույցներ՝ անհատական և խմբային.
14. Խորհրդատվություններ՝ անհատական, ենթախմբերով և խմբային.
15. Անկետավորում.
16. Երեխաների ընդհանուր նպատակային զննումներ.
17. Սպորտային միջոցառումներ.
18. Ցերեկույթներ:

 Դրանց նախապատրաստումը դաստիարակները պետք է դիտեն որպես մի շարունակական գործընթաց:Սեպտեմբերին բոլոր խմբերում անցկացվում են ծնողների հետ  հարցումներ՝ ելնելով նրանց խնդիրներից և հետաքրքրություններից: Ըստ այդմ էլ պլանավորվում են <<Բաց դռների օր>>, <<Ընտանեկան թերթի թողարկում>>, <<Ընտանեկան սպորտային միջոցառումներ>>, <<Հայրիկը, մայրիկը և ես>> ու նմանատիպ այլ միջոցառումներ:  Եվ այսպես՝ մայրերը, նաև հայրերը /ինչը հատկապես խիստ ցանկալի է/, ամենագործուն մասնակցություն են բերում նախադպրոցական հաստատությունների աշխտանքներին: Իսկ դա նպաստում է երեխաների սոցիալական վիճակի բարելավմանը: Ընտանեկան պատի թերթերում կարող են ստորագրել՝ <<Ես պաշտպանում եմ առողջությունս>>, <<Նոր տարին մոտենում է>>, <<Հայրենիքի պաշտպանները>> և այլ խորարգրերով հոդվածներ:Ուսումնական տարվա սկզբին անցկացվող ծնողական ժողովների ժամանակ  ծնողները ծանոթանում են տարվա  ընթացքում նախատեսված աշխատանքներին, կրթության և դաստիարակության պլաններին: Տեղեկատվության ձևով հաղորդվում են մանկավարժական գիտելիքներ: Ձևավորվում են անկյուններ, որոնցում տեղադրվելու են ծնողների համար խորհրդատվական նյութեր՝ բոլոր բաժինների ծրագրով: Հատուկ թղթապանակներով ներկայացվում են հակիրճ տեղեկատվական խորհրդատվություններ՝ մանկավարժի, հոգեբանի և բժշկի կողմից: Կան այլ թղթապանակներ, որոնցում դաստիարակները տեղադրում  են ֆոտոնյութեր: Դրանց միջոցով լուսաբանվում է երեխաների մասնակցությունը մանկապարտեզի միջոցառումներին: Հատուկ ուշադրության են արժանի «Խորհուրդ են տալիս ծնողները» ընդհանուր  խորագրով նյութերը /այստեղ հայրիկները և մայրիկները գաղտնիքիներ են փոխանակում/: Ներառված են նաև «Նոր բուժման ձև գրիպից», «Աղցանների բաղադրատոմսեր», «Լավագույն տոնական սեղան՝ ծնողների մասնակցությամբ» և այլ օգտակար խորհուրդներ:

**ԺՈՂՈՎՆԵՐԻ ԱՆՑԿԱՑՄԱՆ ԿԱՆՈՆՆԵՐԸ**

1. Ճանաչելով ընտանիքներին՝ դուք ավելի հեշտությամբ կհարմարվեք ծնողների միջև առկա  անհատական տարբերություններին: Ծնողների վերաբերմունքն ըստ իրենց կրթության և փորձի՝ կարող է տատանվել գոհունակությունից մինչև թերահավատություն: Նախապես իմանալով ժողովների նկատմամբ ծնողների վերաբերմունքի այս տարբերությունները՝ յուրաքանչյուր իրադրությունից դուրս գալու համար ձեզ ավելի պատրաստ կզգաք:
2. ժողովների մասի հայտարարությունից և ընդհանուր տեղեկատվությունից բացի՝ յուրաքանչյուր ծնողի կոնկրետ տեղեկություններ հաղորդե՛ք ժողովին առնչվող ձեր նպատակների մասին: Այդ կերպ նրանք մինչև ձեր հանդիպումը մտածելու բան կունենան: Ժամանակ հատկացրե՛ք ժողովի համապատասխան միջավայրի ստեղծմանը:
3. Ստեղծե՛ք ընկերական մթնոլորտ՝ թեթև հյուրասիրություն առաջարկելով: Ծնողների հետ քննարկե՛ք երեխային առնչվող սոցիալական, հուզական, կրթական, ճանաչողական և ֆիզիկական նպատակները: Բացատրե՛ք, թե ինչպես կարելի է հասնել դրանց: Նշեք՛ անհրաժեշտ ռազմավարություններն ու պլանները:

**Ժողովներ** **վարելիս** **հարկավոր** **է** **ձգտել՝**

1. Օգնել ծնողներին՝ իրենց հանգիստ, հարմարավետ և ցանկալի հյուր զգալ, քանի որ մանկապարտեզը մանկավարժի <<տարածքն>> է,
2. հաղորդակցվել ծնողների հետ՝ իրենց մակարդակին համապատասխան, խուսափել նեղ մասնագիտական բառապաշարի օգտագործումից,
3. շեշտը դնել երեխայի բնավորության դրական հատկանիշների վրա,
4. ծնողներին առաջարկել հատուկ մեթոդներ, որոնցով նրանք կարող են տանը օգնել իրենց երեխաներին:

**Ծնողների գնալուց անմիջապես հետո՝**

1. Անհրաժեշտ է գրի առնել ժողովի մանրամասն արձանագրությունը՝ ներառելով առաջարկություններն ու քննարկված հարցերը,
2. եթե մանկավարժից պատասխան է ակնկալվում, ապա հարկավոր է պատասխանել՝ առանց հապաղելու, — անպայման պետք է ապահովել հետադարձ կապը/հանձնարարականներ, այցելություն, երկտող ծնողներին…/:

**Տնային այցելությունները** մասնագետներին երեխաների ու նրանց ծնողների կյանքի պայմանների մասին անմիջական տվյալներ ստանալու լրացուցիչ հնարավորություն են ընձեռում: Տնային պայմաններն այցելուին թույլ են տալիս առավելագույնս իրագործել այն սկզբունքը, ըստ որի՝ կրթական արդյունավետ ծրագրերը սկիզբ են առնում այնտեղ, ուր գտնվում է հենց ինքը՝ սովորողը:

Տնային այցելությունները մասնագետներին երեխաների ու նրանց ծնողների կյանքի պայմանների մասին անմիջական տվյալներ ստանալու լրացուցիչ հնարավորություն են ընձեռում: Տնային այցելությունների ծրագրերը բովանդակային և մեթոդական առումով խիստ բազմազան են: Դրանք իրաից նշանակալիորեն տարբերվում են ըստ այն հանգամանքի, թե այցելության նպատակը ծնո՞ղն է, երեխա՞ն, թե՞ ընտանիքը: Տնային այցելություն կատարողի և ծնողի միջև փոխհարաբերությունները պետք է կառուցվեն համագործակցային սկզբունքով:

Կարելի է տնային այցելություններն այնպես կազմակերպել, որ ծնողի ներկայությունը քիչ կամ բոլորովին անհրաժեշտ չլինի: Սա հնարավոր է հատկապես այն դեպքում, երբ նպատակը տունը խմբասենյակին նմանեցնելն է կամ ուսումնական կենտրոնների հենքով մշակված ծրագիրը տան պայմաններում իրականացնելը: Այստեղ նույնպես կիրառվելու է երեխայակենտրոն մոտեցում, որը չի պահանջում ծնողների ներկայությունը:

Տնային այցելությունները մի յուրահատուկ ուղի են հարթում դեպի ընտանիք և բացառիկ տեղեկատվություն ապահովում ընտանեկան իրավիճակի մասին: Միևնույն ժամանակ պետք չէ ակնկալել, որ տնային այցելությունները կկարողանան լուծել խոշոր հիմնախնդիրներ:

**Ոչ պաշտոնական գրառումներ**

Ոչ պաշտոնական գրառումներ մանկավարժական կազմը կարող է երեխայի միջոցով տուն ուղարկել կարճ գրառումներ: Դրանք կպարունակեն ընտանիքի անդամներին ուղղված տեղեկություններ՝ երեխայի կողմից որոշակի հմտությունների ձեռք բերման կամ իրականացված որևէ այլ գործունեության մասին: Կարելի է նաև այդ կերպ շնորհակալություն հայնտել ծնողներին ուսումնական հաստատությանն այս կամ այն ձևով աջակցելու համար: Ընտանիքի անդամները նույնպես կարող են մանկավարժներին ուղարկել երախտագիտություն կամ որևէ խնդրանք պարունակող գրություններ:

**Անհատական գրառումների գրքույկներ**

Անհատական գրառումների գրքույկներ Այս գրքույկները կարող են ամեն օր տնից հաստատություն և հակառակը փոխանցել ընթացիկ տեղեկատվությունը: Ընտանիքները կարող են մանկավարժներին նախազգուշացնել հատուկ իրադարձությունների, ինչպես, օրինակ, ծննդյան տոների, նոր աշխատանքի հնարավորության, ճանապարհորդությունների և այցելությունների մասին:

**Պատի տեղեկատվական թերթեր**

Պատի տեղեկատվական թերթն օգտակար է՝ ընտանիքներին միշտ թարմ տեղեկատվություն հաղորդելու առումով: Դրա միջոցով hնարավոր է ազդարարել ժողովները, հատուկ իրադարձությունները, ամենօրյա դասացուցակը, ընտանիքների համար նախատեսված միջոցառումները, ընդհանուր առմամբ ուսումնական հաստատության անցուդարձը:

**Առաջարկությունների տուփ**

Առաջարկությունների տուփ Ծնողներին առաջարկվում է իրենց մտքերը, մտահոգությունները, առաջարկություններն ու հարցերը մանկավարժական կոլեկտիվի անդամներին ներկայացնել հատուկ տուփի միջոցով: Նրանք կարող են տուփի մեջ գցել գրավոր ձևակերպված իրենց հուզող հարցերը:

Նախադպրոցական հիմնարկներում պետք է գործեն նաև «Վստահության հեռախոս», «Մանկավարժի հյուրասրահ», «Գաղափարների տոնավաճառ»: Դրանք հաղորդակցության և համագործակցության ժամանակակից ձևեր են, որոնց միջոցով տարբեր մասնագետներ կապի մեջ են մտնում (ընդ որում, նրանք աշխատում են որոշակի օրերի և ժամերի ընթացքում, ասենք՝ ամեն ամսվա առաջին շաբաթվա օրերից մեկը) նախադպրոցականների ծնողների հետ և օժանդակում նրանց ամենատարբեր հարցերում:  Նպատակահարմար է տարվա ընթացքում անցկացնել մրցույթ՝ «Ամենահամերաշխ ընտանիքը»:  Դրան մասնակցելու համար ընդհանուր ծնողական ժողովում  ընտրվում են ամենաակտիվ ծնողներն ու իրենց երեխանեը: Գոյություն ունեն մանկապարտեզ-ընտանիք կամ ընտանիք-դպրոց արդյունավետ համագործակցության երկու հիմնական ուղիներ՝

1. Հետևողական, հստակ, երկկողմանի հաղորդակցություն
2. Ծնողների ներգրավման բազմազան միջոցներ:

Մանկապարտեզ-ընտանիք կապը հիմվելու է փոխադարձ վստահության վրա: Արդյունավետ հաղորդակցությունը բազմապատկում է այն: Ծնողներին ուշադիր լսելով՝ կարելի է արժեքավոր տեղեկություններ ստանալև փոխօգնության բաց հարաբերություններ հաստատել: Երկկողմանի հաղորդակցության կանոնավոր հնարավորությունների միջոցով ծնողներն ու ուսուցիչները սերտորեն համագործակցում են՝ ի շահ երեխաների բնականոն զարգացման:

**ԴՐՈՒՅԹՆԵՐ ԾՆՈՂՆԵՐԻ ՀԵՏ ԱՇԽԱՏԵԼՈՒ ՎԵՐԱԲԵՐՅԱԼ**

1. Ծնողներին պարապմունքների և կազմակերպչական աշխատանքների մեջ ներգրավելու համար օգտագործե՛ք բազմատեսակ ձևեր: Ստեղծագործական և ճկուն մոտեցում ցուցաբերե՛ք:
2. Ժողովները և հանդիպումները կազմակերպե՛ք ծնողների համար հարմար ժամերի:
3. Թո՛ւյլ տվեք, որ ընտանիքն ինքը որոշի ընդհանուր գործին իր մասնակցության լավագույն ձևը:
4. Պահպանե՛ք սերտ կապ:Հետևե՛ք, որ մանկավարժական կոլեկտիվի անդամը յուրաքանչյուր երեխայի ծնողների հետ զրուցի առնվազն շաբաթը մեկ անգամ:
5. Փորձե՛ք ներգրավել ամբողջ ընտանիքին: Երբեմն հայրերը դուրս են մնում երեխաների համար իրականացվող ծրագրերից: Ստեղծագործաբար որոնե՛ք տարբերակներ՝ հայրերին, եղբայրներին, քույրերին և ընտանիքի մյուս անդամներին ներգրավելու համար:
6. Հենվե՛ք երեխաների և ընտանիքի ուժեղ կողմերի վրա և արձագանքե՛ք դրականորեն:

**ԽՈՐՀՈՒՐԴՆԵՐ ԾՆՈՂՆԵՐԻՆ**  
**ԽՈՍԵՔ ԵՐԵԽԱՅԻ ՀԵՏ «ՄԱԹԵՄԱՏԻԿԱՅԻ ԼԵԶՎՈՎ»**

1. Ճաշի ընթացքում երեխայի հետ խոսե՛ք այն մասին, որ նրա բաժակը լիքն է կամ դատարկ: Առաջարկե՛ք նրան այսօրինակ հարցեր. <<Ուզում ես այս ամբողջ կտո՞րը տամ քեզ, թե՞ կեսը>>, <<Հացը եռանկյունաձև՞ կտրատենք, թե՞ քառակուսի>>:
2. Երեխային թու՛յլ տվեք մասնակցել չորացած լվացքը տեսակավորելու և գուլպաները զույգ-զույգ դասավորել:
3. Երգե՛ք կամ ոտանավորներ ու շուտասելուկներ արտասանե՛ք երեխայի համար. <<Մե՛կ, երկու՛, երե ՛ք, ձմերուկը բերե՛ք…>>:
4. Երեխային հագցնելիս մեկ առ մեկ հաշվե՛ք նրա վերնաշապիկի կամ վերարկուի կոճակները:- Երեխային թու՛յլ տվեք Ձեզ օգնել սեղան պատրաստելիս: Թող նա հաշվի այն մարդկանց քանակը, ովքեր պետք է ճաշեն: Օգնե՛ք, որ նա յուրաքանչյուրի համար դնի դանակ, պատառաքաղ, գդալ և անձեռոցիկ:

**ՁԵՐ ՍՏԵՂԾԱԳՈՐԾՈՂ ԵՐԵԽԱՆ**  
**/3-5 տարեկան/**

1. Հաճախակի զբոսանքի ելեք Ձեր երեխայի հետ և ճանապարհին զրուցե՛ք նկատված ամեն բանի մասին:
2. Փորձե՛ք տարբեր կերպարներ ու ձևեր որոնել երկնքով սահող ամպերի մեջ:
3. Խնդրե՛ք Ձեր երեխային՝ մի երևակայական կենդանի նկարել, որը գոյություն չունի աշխարհում, և բացատրեք, թե ինչպես է այդ կենդանին ապրում:
4. Կազմակերպե՛ք պարզ բառախաղեր. նախ՝ խնդրե՛ք Ձեր երեխային, որ նա թվարկի շրջապատի բոլոր թռչող առարկաներն ու էակները, հետո՝ այն ամենը, ինչ կարմիր է կամ կանաչ: Մեկ էլ առաջարկե՛ք գտնել այնպիսի առարկաներ, որոնց անվանումները հանգավորվում են որոշակի բառերի հետ:
5. Նստե՛ք երեխայի կողքին ու խնդրե՛ք նրան ուշադիր լսել շրջապատի ձայները, այնուհետև նկարագրեք դրանք:  
   Երևակայությունը խթանում են հատկապես այնպիսի խաղերը, երբ երեխան զգեստափոխվում է, կերպարանափոխվում, ինչպես նաև նկարչությունն ու գունազարդումները:
6. Օգնե՛ք երեխային՝ սկսել աշխատանքը: Եթե նա ուզում է շնիկ նկարել, բայց դժվարանում է, Դուք կարող ե ասել. <<Արի պատկերացնենք շնիկին: Ո՞րն է նրա մարմնի ամենամեծ մասը: Քանի՞ ոտք ունի շնիկը>>:
7. Առաջարկե՛ք տարբեր տեսակի նյութեր: Ձեզ պետք չեն շատ թանկն ու արժեքավորը: Օգտագործե՛ք այն, ինչ ունեք ձեռքի տակ՝ ամսագրեր, թերթեր, թղթի թափոն, գործվածքների կտորներ, թելեր, պարաններ, կոնֆետի, ձվի տուփեր, կոճակներ, փայլաթիթեղ, ատամի հին խոզանակներ, սպունգ, բամբակ և այլն:
8. Երեխայի աշխատանքը գնահատելիս <<Լավ է, գեղեցիկ է>> ասելու փոխարեն փորձե՛ք լինել ավելի հստակ և նկարագրել այն, ինչը Ձեզ դուր է գալիս նրա կատարած աշխատանքում: Խոսե՛ք օգտագործված նյութերի, գույների գաղափարի աշխատանքի առանձնահատկությունների մասին:
9. Հնարավորություն տվե՛ք երեխային պատմել իր աշխառանքի մասին և արտահայտել իր զգացմունքները: Քաջալերե՛ք նրան՝ առաջարկելով. <<Պատմի՛ր ինձ քո նկարի մասին: Ինչու՞ որոշեցիր հենց ձի նկարել>>:
10. Անպայման ցուցադրե՛ք երեխայի աշխատանքը՝ այն փակցնելով պատին:

**ԵՐԵԽԱՅԻ ԽՈՍՔԻ ԶԱՐԳԱՑՈՒՄԸ**  
**/3-5 տարեկան/**

Նախընտրելի են տարատարիք երեխաների բանավոր խոսքով շփումները:

1. Աշխատե՛ք խոսել հստակ և բառերն արտասանե՛ք հատ-հատ՝ դրանց միջև սովորականից մի քիչ ավելի երկար դադարներ անելով: Արագախոսությունը կարող է շփոթեցնել երեխաներին: Երեխաների հետ խոսելիս նկատի առեք, որ նախադասությունների պարզեցումն օգտակար է, սակայն պետք չէ թույլ տալ թոթովախոսություն:
2. Ավելի հաճախ կազմակերպե՛ք այնպիսի խաղեր, որոնք պահանջում են անգիր կրկնել առանձին հատվածներ: Դրանք խոսքի զարգացման համար հրաշալի վարժանք կարող են լինել: Աշխատե՛ք, որ այդ խաղերը լինեն հեշտ և զվարճալի: Հանգավորված ոտանավորները լավագույնս զարգացնում են երեխայի խոսքային կարողությունները:
3. Նկատի առե՛ք, որ երեխաներին ժամանակ է հարկավոր բառերը մտաբերելու և ճիշտ վերարտադրելու համար: Երբ Դուք փոխարեն ասում եք պահանջվող բառը, ապա զրկում եք նրան ինքնուրույն որոնելու և ասելու հնարավորությունից: Եթե երեխան սխալ է արտասանում բառը, մի՛ շտապեք հանդիմանել, այլ պարզապես կրկնե՛ք ճիշտ տարբերակը: Ծնողներին հետևելով՝ երեպաները շատ արագ են յուրացնում պահանջվող կանոնները: -Զուգորդումներ կատարե՛ք առօրյա երեևույթների ու առարկաների հետ, որոնք կօգնեն հասկանալ և հիշել նոր բառերը: Խոսելիս հարկավոր է մատնացույց անել առարկանները, որպեսզի երեխան ըմբռնի թե ինչի մասին է խոսքը:
4. Հարկավոր է երեխաների համար ամեն օր կարդալ, և այդ ընթերցանությունը պետք է լինի դանդաղ, պարզ ու արտահայտիչ:
5. Երեխաները սիրում են ձեռք տալ գրքերին, թերթել էջերը և զարմանալ զետեղված նկարներով: Պետք չէ նրանց արգելել կատարել այդ գործողությունը:
6. Երեխաների համար ընթերցելը դարձրե՛ք ամենօրյա գործ: Այն վերածե՛ք Ձեզ և Ձեր երեխայի համար հաճելի ժամանցի:
7. Խոսե՛ք նկարների մասին: Պատմությունը ներկայացնելու համար պարտադիր չէ գիրքը կարդալ:
8. Ցո՛ւյց տվեք երեխային գրքի կազմը:
9. Բացատրե՛ք, թե ինչի մասին է պատմությունը:
10. Ձեր երեխայի ուշադրությունը հրավիրե՛ք բառերի վրա: Ընթերցելու ժամանակ Ձեր մատը շարժե՛ք բառերի վրայով:
11. Կենդանություն հաղորդե՛ք պատմությանը: Արտահայտիչ ընթերցե՛ք: Նմանակե՛ք կենդանիների ձայները: Շարժումների միջոցով ներկայացրե՛ք պատմության տարբեր դրվագները և կերպարների վարքը:
12. Հարցեր տվեք պատմվածքի վերաբերյալ  (<<Ի՞նչ կպատահի հետո: Ինչու՞ ես այդպես կարծում: Իսկ դու ինչպե՞ս կվարվեիր>>):
13. Հնարավորություն տվեո երեխային՝ հարցեր տալու:
14. Պատրաստե՛ք ձեր սեփական գրքերը: Վերցրե՛ք մի նոթատետր կամ թղթի թերթերը երկտակ ծալե՛ք, ապա երկու անցք բացե՛ք եզրից և դրանց միջով թել կամ ժապավեն անցկացրե՛ք:
15. Գիրք՝ իմ մասին. Գրքի մեջ զետեղե՛ք ամենատարբեր նկարներ կամ լուսանկարներ, որոնք ներկայացնում են ձեր ընտանիքի անդամներին, ընկերներին, սիրած ընտանի կենդանիներին, երեխայի խաղալիքները, ննջարանը, սիրելի իրերը և այլն:
16. Սիրելի թեմաներ. Հին ամսագրերից կամ թերթերից կտրե՛ք-հավաքե՛ք սիրելի թեմաների՝ օրինակ՝ մեքենաների, կենդանիների կամ ուտելիքների վերաբերյալ նկարներ:
17. Ձևեր և գույներ. Հավաքե՛ք տարբեր ձևեր ունեցող առարկաների նկարներ և ձևերից յուրաքանչյուրին տրամադրե՛ք մեկ էջ: Նույնը արե՛ք գույների հետ:
18. Պատմվածքներ. Օգնե՛ք երեխային պատմվածք հորինել և գրի առե՛ք նրա թելադրածը: Հետո նա կարող է նկարազարդել իր սեփական պատմվածքը:

## ****Ամանորի ծեսը մանկապարտեզում****

Ծեսերի ժամանակ ևս կարևորվում է մանկապարտեզ-ընատանիք համագործակցությունը, քանի որ ներգրավվում է նաև ընտանիքը:  
Ծնողների հետ հերթական ժողովի ժամանակ առաջարկեցի միասին կազմակերպել և անցկացնել ծես: Որոշոցինք անցկացնել ամանորի ծեսը: Քննարկեցինք ծեսի համար անհրաժեշտ պարագաները ձմեռ պապ, հյուրասիրության համար, քանի որ այդ օրը ունենալու էին հյուրեր :Ծեսի օրը ծնողներն իրենց հետ բերել էին նվերներ երեխաների համար համար, ինչպես նաև հյուրասիրություն: Ծնողների և հյուրերի անմիջական մասնակցությամբ կատարվում է ամանորի հանդեսը։ Ծեսի ընթացքում բոլորս երգում էինք ծիսական երգերը և ուրախանում: Ծեսը մեծ որգևորվածություն առաջացրեց երեխաների, ծնողների և հյուրերի մոտ:Օրը հաջողվեց իր ծեսով:

**ԵԶՐԱԿԱՑՈՒԹՅՈՒՆ**

Որպես դաստիարակ և ծնող, շատ եմ կարևորում մանկապարտեզ-ընտանիք համագործակցությունը: Երբ ծնողը մասնակից է լինում մանկապարտեզում կազմակերպված ծեսերին, միջոցառումներին, խաղերին, դա ավելի է մտերմացնում մանկապարտեզ-ընտանիք կապը: Ծեսերի և միջոցառումների ժամանակ ներգրավեցի նաև ծնողներին, ինչը տվեց իր դրական արդյունքները: Դրանք են՝

* Ծնողների ոգևորվածությունը
* Համախմբվածությունը
* Մշտական շփումը մանկապարտեզի անձնակազմի հետ
* Ծնողների վստահության բարձրացումի մանկապարտեզի և դաստիարակության նկատմամբ
* Երեխաների լավ վարքը

Մանկապարտեզ-ընտանիք կապի ամրապնդման համար կարևորվել է մեր համատեղ աշխատանքը, որը երկուստեք հաճելի է:

## 

## Գրականության ցանկ

1. 1. Նախադպրոցական մանկավարժություն. բուհական դասագիրք, հեղ.՝ Ս.Մարության, Ա.Դալլաքյան,Երևան 2008թ.
2. 2.Միտոյան Հ., Ուսումնական ձեռնարկ մանկապարտեզի համար, Երևան 2020թ
3. 3. Դաստիարակի ուղեցույց. Այլընտրանքային մոդելերով 5-6 տարեկան երեխաների նախադպրոցական կրթության կազմակերպումը, էջ 82, Երևան 2010

1. 4.ՙՙՄասնակցային գործընթացը կրթության հիմքերում՚՚ ծրագրի շրջանակներում իրականացված նախադպրոցական հաստատությունների մոնիթորինգի զեկույց, Մանկական զարգացման հիմնադրամ, Երևան 2017
2. 5. 3-6 տարեկան երեխաների կրթական ծառայությունների կազմակերպումը այլընտրանքային մոդելներով. Դաստիարակի ուղեցույց, Երևան 2018

## 